**Stikord til billeder (påske)**

Alle billeder kan bruges til at reflektere helt frit over. Du vil måske blive overrasket over, hvad børnene får ud af at kigge på billederne, eller hvilke tanker de sætter i gang hos dem. Men hvis der er behov for lidt hjælp til at sætte snakken i gang, er her lidt stikord til, hvordan de enkelte billeder kan kobles med nogle af de emner og spørgsmål, I har reflekteret over i dag.

Print de billeder, der giver mening for jer – og suppler gerne med egne billeder, hvor det er relevant. 4-5 billeder pr. gang vil være passende de fleste steder.

**Påske - dag 1**

* ”påskelilje” eller ”påskeæg”: Om påske generelt og traditioner
* ”kylling” + ”æg” + ”spejlæg”: Om forvandling – når man kigger på de tre billeder samtidig
* ” forvandling\_æg”: om forvandling - et æg bliver forvandlet til spejlæg
* ” ked\_af-det”: Om at forvandle andre, hvis de f.eks. er kede af det
* ”kiste”: Om at blive forvandlet fra død til levende / genopstandelse
* ”kors”: Om Jesus og genopstandelse

**Påske - dag 2**

* ”lam”: Om påske generelt og påsketraditioner, eller om påskemåltid, hvis I lige har spist lam sammen.
* ”påskemåltid”: Om jeres fælles påskemåltid, og om Jesu sidste måltid med sine venner
* ”håbløshed”: Om man altid kan håbe – og om det modsatte af håb
* ”lys” + ”sol” + ”himmel”: Om håb – hvordan man kan se håb, og hvad håb er
* ”pige”: Om at håbe på noget – og hvordan det kan føles
* ”latter”: Om hvordan håb lyder – måske kan billedet også starte en snak om håb for verden